Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z riadneho zasadnutia Obecného zastupiteľstva v Dobrej Vode,

ktoré sa konalo dňa 24.1.2014 o 18.00 hod.
Počet poslanci obecného zastupiteľstva  7

Prítomní
René Blanárik – starosta obce
RNDr. Bc. Alžbeta Benedikovičová PhD., Ing. Peter Klčo, Ing. Peter Kováč, Vladimír Krížik, Mária Lukačovičová, Veronika Vašková -  poslanci OZ Dobrá Voda
Neprítomní
Mgr. Lívia Michaličková – ospravedlnená
Hostia – podľa prezenčnej listiny
Program zasadnutia

1. Otvorenie zasadnutia

 2. Schválenie programu zasadnutia, určenie zapisovateľa  a overovateľov  zápisnice, 

     voľba  návrhovej  komisie

 3. Kontrola plnenia uznesení z predchádzajúceho  zasadnutia  OZ  Dobrá Voda

 4. Voľba hlavného kontrolóra  Obce Dobrá Voda

 5. Doplnenie člena Komisie pre ochranu verejného záujmu pri výkone funkcií verejných  

     funkcionárov 

 6. Zámer prenájmu nehnuteľného majetku Obce Dobrá Voda – 2 izbový byt č. 3 

      v 9 B. j. č.405

7. Zámer prenájmu nehnuteľného majetku Obce Dobrá Voda – Priemyselný areál 

8. Návrh  uznesení

9. Rôzne

10. Záver                                                                                                

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda  otvoril René Blanárik - starosta obce privítal  prítomných a skonštatoval, že na zasadnutí sú prítomní 6 poslanci a OZ Dobrá Voda je uznášania schopné. 
2. Schválenie programu zasadnutia, určenie zapisovateľa a overovateľov zápisnice,

    schválenie návrhovej komisie
René Blanárik oboznámil poslancov s programom zasadnutia, navrhol doplniť program o bod 8. Podnet Alojza Nováka na začatie konania vo veci ochrany verejného záujmu a zamedzenia rozporu záujmov a zmenu poradia nasledujúcich bodov. Poslanci OZ s doplnením programu súhlasili a k programu nemali pripomienky. Poslankyňa Benedikovičová navrhla zmeniť program rokovania v bode 5 Doplnenie člena Komisie pre ochranu verejného záujmu pri výkone funkcií verejných  

funkcionárov na znenie Doplnenie členov komisie OZ. 
Za overovateľov zápisnice starosta obce navrhol Máriu Lukačovičovú a Veroniku Vaškovú , za zapisovateľku zápisnice určil Bc. Janu Dankovú.
Za členov návrhovej komisie starosta obce navrhol
predseda – Vladimír Krížik
členovia –  Ing. Peter Kováč, Ing. Peter Klčo  
Starosta obce požiadal člena návrhovej komisie Ing. Petra Kováča o predloženie návrhu uznesenia predneseného starostom obce ako predsedajúcim a následne poslancov OZ vyzval na hlasovanie. Hlasovali 6 poslanci. 
Za: 

5

Proti: 

0

Zdržal sa: 
1RNDr. Bc. Alžbeta Benedikovičová PhD.
Nehlasoval:
0
Uznesenie bolo prijaté počtom hlasov 5. Schválením uznesenia sa návrh poslankyne Benedikovičovej podľa § 9 bod 3. Rokovacieho poriadku OZ v Dobrej Vode  považuje za neprijatý.
Poslanci OZ Dobrá Voda schválili program zasadnutia a určili overovateľov a zapisovateľa zápisnice a návrhovú komisiu.
3. Kontrola plnenia uznesení z predchádzajúceho zasadnutia
Kontrolu uznesení zo zasadnutia OZ  Dobrá Voda dňa 13.12.2013 urobil Ing. Peter Klčo a skonštatoval, že všetky uznesenia boli splnené. 

4. Voľba hlavného kontrolóra  Obce Dobrá Voda

Starosta obce prizval Návrhovú komisiu k otvoreniu obálky. Do výberového konania na hlavného kontrolóra obce sa prihlásila

· Ing. Filoména Dovičičová dňa 9. 1. 2014, podacie číslo 41/2014.

Po otvorení obálky návrhová komisia skonštatovala, že kandidátka spĺňa stanovené požiadavky. Ing. Peter Kováč oboznámil poslancov s obsahom obálky – prečítal životopis. Poslankyňa Benedikovičová upozornila pani Dovičičovú, že v dokumentoch uviedla nesprávne znenie zákona 428/2002 Z. z., správne má byť 122/2013 Z. z. . Starosta sa poslankyni poďakoval za upozornenie.
Starosta obce vyzval Ing. Filoménu Dovičičovú, aby prezentovala svoju predstavu o práci kontrolóra a znalosť legislatívy samosprávy. 

Ing. Filoména Dovičičová skonštatovala, že kontrolnú činnosť doposiaľ nevykonávala, ale má bohatú prax z oblasti účtovníctva a práce vo verejnej správe. Verí v dobrú spoluprácu s poslancami OZ. Vie v ktorých oblastiach sú v samospráve problémy či už VZN, alebo rozpočet. Je znalá legislatívy a má chuť rozvíjať a učiť sa. S konkrétnymi problémami a skutočnosťami v obci sa oboznámi postupne. RNDr. Bc. Alžbeta Benedikovičová PhD. sa spýtala, či Ing. Filoména Dovičičová má znalosť o tom, že ide o čiastočný pracovný úväzok. Odpovedala že áno a v podstate jej to vyhovuje. Momentálne zo zdravotných dôvodov nemôže robiť na dlhší pracovný úväzok. 
Starosta oslovil poslancov, či majú ďalšie otázky. RNDr. Bc. Alžbeta Benedikovičová PhD. sa spýtala, či pani Dovičičová vie čo sa od nej očakáva podľa § 18 f zákona 369/1990 Z. z.  Odpoveď znela áno. Starosta prečítal znenie príslušného paragrafu Zákona o obecnom zriadení. 

Starosta obce požiadal člena návrhovej komisie Ing. Petra Kováča o predloženie návrhu uznesenia. Poslankyňa Benedikovičová skonštatovala, že znenie návrhu uznesenia má správne byť OZ volí a nie schvaľuje hlavnú kontrolórku. Ing. Peter Kováč prečítal návrh uznesenia v znení volí hlavnú kontrolórku a starosta následne vyzval poslancov OZ na hlasovanie. Hlasovali 6 poslanci. 

Za: 

6

Proti: 

0

Zdržal sa: 
0
Nehlasoval:
0
OZ Dobrá Voda zvolilo Ing. Filoménu Dovičičovú do funkcie hlavného kontrolóra Obce Dobrá Voda počtom hlasov 6. 
5. Doplnenie člena Komisie pre ochranu verejného záujmu pri výkone funkcií verejných  

     funkcionárov 

Na zasadnutí OZ Dobrá Voda dňa 18.12.2010 bola uznesením č. 3/2010 zvolená Komisia pre ochranu verejného záujmu pri výkone funkcií verejných funkcionárov, v zložení  Vladimír Krížik – predseda, Mgr. Lívia Michaličková – člen, René Blanárik – člen.  Nakoľko počas ostatného volebného obdobia došlo k zmenám na poste starostu a poslancov OZ Dobrá Voda, je potrebné zosúladiť členstvo v komisii s ustanovením Ústavného zákona o ochrane verejného záujmu pri výkone funkcií verejných funkcionárov. Podľa Čl. 7 odsek (5) písmeno a) citovaného zákona sa okrem iného hovorí, že členom tejto komisie môže byť iba poslanec obecného zastupiteľstva. Ak sú v obecnom zastupiteľstve zástupcovia politických strán a politických hnutí alebo nezávislí poslanci, komisia je zložená z jedného zástupcu každej politickej strany alebo politického hnutia a jedného zástupcu nezávislých poslancov. Komisia musí mať aspoň troch členov, ak sa tento počet nedosiahne týmto spôsobom, doplní sa počet členov komisie o zástupcu politickej strany alebo politického hnutia s najvyšším počtom poslancov. 
Vladimír Krížik kandidoval za stranu SMER - sociálna demokracia, poslanci  Mgr. Lívia Michaličková, Veronika Vašková, Mária Lukačovičová, Ing. Peter Klčo a RNDr. Bc. Alžbeta Benedikovičová PhD. kandidovali ako nezávislí a Ing. Peter Kováč  za Európsku demokratickú stranu. 

Starosta obce v súlade s citovaným zákonom navrhol za člena Komisie pre ochranu verejného záujmu Ing. Petra Kováča. René Blanárik, nakoľko bol medzičasom zvolený za starostu obce nie je členom uvedenej komisie.  

Poslankyňa RNDr. Bc. Alžbeta Benedikovičová PhD. navrhla, aby komisia mala 5 členov. Nakoľko traja členovia sú málo,  v prípade choroby komisia nemôže rozhodovať. Starosta skonštatoval, že komisia nemusí pracovať s plným počtom členov, nikde to nie je dané. 

Starosta obce požiadal člena návrhovej komisie Ing. Petra Kováča o predloženie návrhu uznesenia predneseného starostom obce ako predsedajúcim a následne poslancov OZ vyzval na hlasovanie. Hlasovali 6 poslanci. 
Za: 

4

Proti: 

0

Zdržal sa: 
2 Ing. Peter Kováč, RNDr. Bc. Alžbeta Benedikovičová PhD.
Nehlasoval:
0
Uznesenie bolo prijaté počtom hlasov 4. Schválením uznesenia sa návrh poslankyne Alžbety Benedikovičovej  podľa § 9 bod 3. Rokovacieho poriadku OZ v Dobrej Vode považuje za neprijatý.
OZ Dobrá Voda schválilo Ing. Petra Kováča za člena Komisie pre ochranu verejného záujmu pri výkone funkcií verejných funkcionárov počtom hlasov 4. 
6. Zámer prenájmu nehnuteľného majetku Obce Dobrá Voda – 2 izbový byt č. 3 

      v 9 B. j. č.405
Starosta obce skonštatoval, že sa uvoľnil byt v obecnej bytovke,  a preto je potrebné vyhlásiť zámer prenájmu dvojizbového bytu č.3 v 9 B.J. Dobrá Voda č. 405. Starosta vyzval prítomných, aby sa k zámeru prenájmu bytu vyjadrili. O slovo sa nikto neprihlásil. Starosta prečítal návrh zámeru na prenájom nehnuteľného majetku obce Dobrá Voda - dvojizbového bytu č. 3 v  bytovom dome súpisné číslo 405. Zámer je prílohou tejto zápisnice.
Starosta obce požiadal člena návrhovej komisie Ing. Petra Kováča o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Za: 

6


Proti: 

0
Zdržal sa: 
0

Nehlasoval:
0
Uznesenie bolo prijaté počtom hlasov 6. 
7. Zámer prenájmu nehnuteľného majetku Obce Dobrá Voda – priemyselný areál

Starosta obce predložil poslancom Zámer prenájmu nehnuteľného majetku Obce Dobrá Voda na prenájom nebytových priestorov za účelom obchodnej činnosti nachádzajúcich sa v Priemyselnom areáli Dobrá Voda. 
Zámer na prenájom nehnuteľného majetku na nebytové priestory 

1. parcelné číslo 1391/3 (budova – prevodovky) o výmere  642 m2 na dobu určitú – 5 rokov

2. parcelné číslo 1391/3 (administratívna budova) o výmere 300 m2 na dobu určitú – 2  roky

3. parcelné číslo 1391/2 (dielňa) o výmere 20 m2 na dobu určitú – 5 rokov

4. parcelné číslo 1391/10 (budova pri vstupe) o výmere 202 m2 na dobu určitú – 5 rokov

5. parcelné číslo 1391/7 (strojárenská hala) o výmere 1684 m2 na dobu určitú – 2 roky 

K uvedeným nebytovým priestorom môžu prípadní záujemcovia písomne predložiť zámer a cenovú ponuku v minimálnej hodnote nájomného 7,00 Eur za m2/rok  (ponuka 1 – 4) a 9,90  Eur za m2/rok  (ponuka 5) najneskôr v lehote do 21.2.2014 do 12.00 hod. Uvedený Zámer prenájmu tvorí prílohu tejto zápisnice. 

Starosta oznámil poslancom, že komunikoval s jednou českou firmou o prenájme priestorov na skladové účely, zatiaľ sa nevyjadrili. Problémom je, že sme ďaleko a firmám vznikajú náklady na dopravu. 
Je možnosť dohodnúť sa aj s realitnou kanceláriou na ponuku priestorov. Väčšina realitných kancelárií funguje tak, že pokiaľ nikoho nenájdu, nebude nás to stáť nič, ak získajú nájomcu, ich provízia   je jedno mesačné nájomné. Toto by bolo riešenie do budúcnosti. Konkrétne veci je treba s realitnými kanceláriami ešte odkomunikovať a dohodnúť. Budeme potrebovať  ponuky aspoň troch realitných kancelárií. 
Starosta obce vyzval prítomných, aby sa k uvedenému návrhu vyjadrili. Poslanci nemali žiadne pripomienky.
Následne  starosta obce požiadal člena návrhovej komisie Ing. Petra Kováča o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Za: 

5

Proti: 

0

Zdržal sa: 
1 RNDr. Bc. Alžbeta Benedikovičová PhD.
Nehlasoval:
0
OZ Dobrá Voda schválilo Zámer prenájmu nehnuteľného majetku Obce Dobrá Voda – priemyselný areál počtom hlasov 5.
8. Podnet Alojza Nováka na začatie konania vo veci ochrany verejného záujmu a zamedzenia rozporu záujmov

Dňa 30.12.2013 bolo na obecný úrad v Dobrej Vode doručené podanie na Nesplnenie povinnosti starostu obce Dobrá Voda a podnet na začatie konania vo veci ochrany verejného záujmu a zamedzenia rozporu záujmov od Alojza Nováka, zaevidované pod číslom 818 /2013.  Podnet upozorňuje na porušenie povinnosti podľa čl. 7 zákona č. 357/2004 Z. z.  o ochrane verejného záujmu pri výkone funkcií verejných funkcionárov starostom Obce Dobrá Voda René Blanárikom. 
Starosta oboznámil poslancov so znením uvedeného podnetu, ktorý poslanci dostali ako pracovný materiál. 

René Blanárik skonštatoval, že v podaní sú zavádzajúce informácie, nakoľko komisia bola zriadená 18.12.2010, pán Novák uviedol, že komisia zriadená nebola. Oznámenie podľa odseku 1 podáva starosta komisii OZ a nie obecnému zastupiteľstvu ako je uvedené v liste. Starosta skonštatoval, že zákonom uložené povinnosti si splnil. Dokumenty zaslal a adresoval ich predsedovi komisie pre ochranu verejného záujmu. Vyzval predsedu komisie pre ochranu verejného záujmu Vladimíra Krížika, aby sa k uvedenej veci vyjadril. 

K predmetnej veci sa vyjadril Vladimír Krížik, predseda Komisie pre ochranu verejného záujmu, ktorý skonštatoval, že termíny podania oznámenia funkcií, zamestnaní, činností a majetkových pomerov v zmysle č. 7 zákona 357/2004 Z. z. boli dodržané. Uvedené vyjadrenie tvorí prílohu tejto zápisnice. 
RNDr. Bc. Alžbeta Benedikovičová PhD. skonštatovala, že v liste je správne napísané, že doklady sa odovzdávajú komisii. Dôležité je, či sú uvedené doklady zaregistrované. Pán Krížik mohol dať dokumenty zaregistrovať, inak povinnosť nebola splnená. Starosta oponoval, že potrebné dokumenty boli odovzdané  zákon neurčuje, že každý z dokladov musí byť zaslaný v osobitnej obálke. Poslankyňa Benedikovičová požiadala o vyhotovenie fotokópie  zápisnice zo zasadnutia komisie pre ochranu verejného záujmu. Predseda predmetnej komisie jej poskytol svoje písomné vyjadrenie k uvedenej veci.

Následne  starosta obce požiadal člena návrhovej komisie Ing. Petra Kováča o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Za: 

5

Proti: 

0

Zdržal sa: 
1 RNDr. Bc. Alžbeta Benedikovičová PhD.
Nehlasoval:
0
OZ Dobrá Voda berie na vedomie podnet Alojza Nováka a stanovisko Vladimíra Krížika – predsedu komisie pre ochranu verejného záujmu k uvedenému podnetu, ako aj vyjadrenie René Blanárika starostu Obce Dobrá Voda. Uznesenie bolo schválené počtom hlasov 5.
Ďalej starosta obce požiadal člena návrhovej komisie Ing. Petra Kováča o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Za: 

4

Proti: 

1 RNDr. Bc. Alžbeta Benedikovičová PhD.
Zdržal sa: 
1 Ing. Peter Kováč

Nehlasoval:
0
OZ v Dobrej Vode skonštatovalo, že René Blanárik, starosta obce Dobrá Voda neporušil povinnosť ustanovenú v čl. 7 ods. 1 ústavného zákona č. 357/2004 Z. z., schvaľuje rozhodnutie o zastavení konania podľa čl. 9 ods. 12 uvedeného zákona  a poveruje Vladimíra Krížika, predsedu komisie na ochranu verejného záujmu podpísaním a doručením písomného rozhodnutia. 
Uznesenie bolo prijaté počtom hlasov 4.
9. Návrh uznesení
Starosta obce Dobrá Voda požiadal člena  návrhovej komisie Ing. Petra Kováča o prednesenie návrhu uznesení. Ing. Peter Kováč predniesol Uznesenia OZ Dobrá Voda prijaté na zasadnutí OZ Dobrá Voda dňa 24.1.2014. Uznesenia zo zasadnutia OZ tvoria prílohu tejto zápisnice. 
10. Rôzne
Starosta obce oboznámil poslancov so situáciou čo sa týka verejného obstarávania na verejné osvetlenie. Bola vybraná firma, ktorá by projekt mala realizovať. Dokumenty z verejného obstarávali boli zaslané na kontrolu na Slovenskú inovačnú agentúru a čakáme na vyjadrenie. Ak kontrola obstarávania dopadne dobre, podpíše sa zmluva s firmou, potom pôjde znova na kontrolu. Reálny termín na začatie realizácie je možno jar 2014. 
Bude vhodné zabezpečiť autorizovaný dozor nad vykonaným dielom, aby celý projekt prebiehal v súlade so schváleným projektom a neboli v budúcnosti problémy s prefinancovaním a administratívou tohto projektu. 

Obec dostala 37 000 € na opravu havarijného stavu v škole. Treba vypracovať projektovú dokumentáciu. Realizácia by bola najvhodnejšia v letných mesiacoch aby nebolo obmedzené vyučovanie. Verejné obstarávanie treba zabezpečiť kvalitne a včas. Termín čerpania týchto prostriedkov je do dvoch rokov od pridelenia. 

K rozpočtu – plánovaná akcia 165. výročie úmrtia Jána Hollého. V stredu bude starosta rokovať s pracovníčkami Trnavského samosprávneho kraja a Osvetového centra. Oslavy budú aj v Maduniciach. 

Starosta vyzval poslancov na spoluprácu pri organizovaní a realizácií osláv. Termín zverejní po rokovaní so spomenutými inštitúciami. Potrebné informácie budú podané na ďalšom zasadnutí OZ. 

Zimnú údržbu bude zabezpečovať firma KOVO spol. s r.o. Dobrá Voda, boli oslovené aj iné firmy, ktoré neprejavili záujem.   

V lete nás čaká 70. Výročie SNP.  Na jeho organizáciu sa pokúsime získať finančné prostriedky aj z iných zdrojov - mimo rozpočtu obce Dobrá Voda.

Pán Alojz Novák sa pýtal, kde sa nachádza parcela 494/5.  Starosta odpovedal, že ide o parcelu rodiny Procházkovcov , geometrickým plánom bola odčlenená nová parcela č. 102/2. 

11. Záver                                                                                                

Na záver  starosta obce poďakoval prítomným za účasť a zasadnutie ukončil. 
Zápisnicu zapísala Bc. Jana Danková      ____________________________
Overovatelia zápisnice
                  __________________________


         _____________________________
V Dobrej Vode, 24.1.2014                                       



        __________________
               René Blanárik







               starosta obce

